ทานยา Methotrexate 2.5 mg ทานอาทิตย์ละ5เม็ด สามารถทาน อาหารเสริมพวก คอลลาเจน วิตามินซี หรือเกรปซีด ได้ไหมค่ะ
สวัสดีค่ะ งาน,Methotrexate (เมโธเทรกเซท) เป็นยาที่ออกฤทธิ์ไปแทรกแซงการเจริญเติบโตของเซลล์ โดยเฉพาะเซลล์ที่เจริญเติบโตอย่างรวดเร็ว เช่น เซลล์มะเร็ง เซลล์ผิวหนัง เซลล์ไขกระดูก จึงในใช้รักษาโรคมะเร็งบางชนิด รวมถึงโรคที่เกี่ยวกับการทำงานผิดปกติของภูมิคุ้มกัน เช่น สะเก็ดเงิน โรคข้ออักเสบรูมาตอยด์ เป็นต้น เนื่องจากมีฤทธิ์เป็นยากดภูมิคุ้มกัน รวมถึงกดการเจริญเติบโตของเซลล์ จึงจัดเป็นยาอันตรายที่ต้องสั่งจ่ายโดยแพทย์และมีข้อบ่งชี้ในการใช้เท่านั้นสำหรับอาหารเสริม หากเป็นคอลลาเจน ซึ่งเป็นโปรตีนชนิดหนึ่ง ก็สามารถทานได้ ไม่ได้มีผลอะไรต่อยา ส่วนวิตามินซีก็เช่นกัน สามารถทานได้ สำหรับเกรฟซีด หรือสารสกัดจากเมล็ดองุ่น ก็มีสมบัติเป็นสารต้านอนุมูลอิสระชนิดหนึ่ง จึงไม่ได้มีผลอะไรต่อยาอย่างไรก็ตาม หากเราทานอาหารได้ครบ 5 หมู และทานผักและผลไม้ได้ทุกวันอย่างหลากหลาย เราก็จะได้รับวิตามินและเกลือแร่ รวมถึงสารต้านอนุมูลอิสระต่างๆ เพียงพออยู่แล้ว ไม่จำเป็นต้องทานเพิ่ม เพราะอาจทำให้ได้รับเกินความจำเป็น และทำให้ตับและไตต้องทำงานหนักขึ้นในการกำจัดส่วนเกินที่ร่างกายต้องการ อีกทั้ง อาหารเสริมต่างๆ ไม่ได้มีผลในการรักษาโรคอะไรค่ะแต่หากต้องการทาน ก็ควรเลือกผลิตภัณฑ์ที่มีเลข อย.ระบุชัดเจนถูกต้อง เพื่อที่จะทานเข้าไปได้อย่างปลอดภัย ทานตามคำแนะนำข้างฉลาก และไม่แนะนำให้ทานต่อเนื่องนานเกินไป เพื่อไม่ให้ตับและไตทำงานหนักค่ะ